অ্যানিম্যাল ফার্ম
অ্যানিমেল ফার্ম (ইংরেজি: Animal Farm) ব্রিটিশ ঔপন্যাসিক জর্জ অরওয়েল রচিত একটি রূপকধর্মী উপন্যাসিকা। এটি ১৭ আগস্ট ১৯৪৫ সালে ইংল্যান্ডে প্রথম প্রকাশিত হয়। অরওয়েল মতে, বইটি ১৯১৭-এর রুশ বিপ্লবের নেতৃত্ব দানের ঘটনা এবং পরবর্তীতে সোভিয়েত ইউনিয়নে স্তালিন যুগের আবহ প্রতিফলিত হয়েছে। ১৯৪৫ খ্রিষ্টাব্দে উপন্যাসটি প্রকাশিত হয়। সোভিয়েট ইউনিয়নের স্টালিন শাসনামলের নানান চিত্র এতে পাওয়া যায়। অরওয়েল ছিলেন একজন ইন্ডিপেন্ডেন্ট লেবার পার্টি সদস্য এবং স্টালিন সমালোচক। স্পেনীয় গণযুদ্ধের সময় তার অভিজ্ঞতা থেকে অরওয়েল স্টালিনবাদ সম্পর্কে সন্দিহান ছিলেন। টাইম ম্যাগাজিন এই উপন্যাসটিকে ইংরেজি ভাষায় লেখা ১০০ টি শ্রেষ্ঠ উপন্যাসের (১৯২৩ খ্রিষ্টাব্দ থেকে বর্তমান) তালিকায় অন্তর্ভুক্ত করেছে। এছাড়া মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এর অবস্থান ৩১তম।